By About Mithila Mithila Dharohar - शनिवार, दिसंबर 29, 2018 कोई टिप्पणी नहींः
"दलान" मिथिलाक हरेक घर मे घुसबाक सँ पूर्व, ओहि घरक संस्कार-व्यवहार दलान मे देखैत छैक। छोट होय या नमहर, फूइसक चार, खपड़ा या एसबेस्टर या किछ और मुदा दलान मे जे सुकून भेटय छैक ओ नै बदलबाक चाही। मिथिला मे पाहुन अतिथि के सत्कार भलेही घर मे होइत होइन, खाना-पीना-पाहुनगिरी भीतर मे भ जाइत होय मुदा "दलान" समाजिक बनाबय छैक आ संगेह गाँव रहनिहार के भीतर तक पहुँचबाक मौका दैत छैक।
 चौकी - बिना चौकी के "दलान" कहाँ, दलान आ दलान पर चौकी दुनु एक दोसरक पूरक एहन छैक। कुनो न कुनो रूप सँ। लोग आबय छैक बैठैत छैथ आ गोलिया के बैठैय छैथ। फेर तास खेलनाय हो, पंचैती केनाय होय या कुनो भोजक बैसार भेनाइ होय, सबटा काज एहि चौकी पर बैस के तय होइत छैक। जिनकर दलान मे बेसी चौकी, ओतय सबसँ बढियाँ आ झमटगर जुटानी! इहो एकटा अनकहल रीत छैक, लोग सब इहो चाहैत छै जे हमर दलान सुन नै रहैय। यदि ओ अहिमे सोफा-गद्देदार बेड सेट लगा देता त दलान त रहत मुदा मिथिलाक दलान बला बात नै रहत। गामक लोग के गाँव जँका रहबाक आदत आदत छै, पातर या अखरा पर टिकबाक आदत छै। लकड़ी सं बनल कुर्सी आ चौकीए जँचैत छै।
 बाबा - जेना कैमरा मे बिना मेमरी कार्ड के फोटो लेला सँ, इन्सर्ट कार्ड के नोटिफिकेशन आबैत छै बिल्कुल ओनाही, बिना बाबा के दलान के देखनाय छै। दलान मे बाबा के भेनाइ, इतिहासक संग वर्तमान के भेनाइ अछि। पूर्वज सँ भविष्य के भेनाइ अछि। एकटा बाबा, एकटा गाँव के बराबर अछि। दलान मे हुनक नै भेनाइ, बताबैत छै जे कैमरा सँ कार्ड हरा चुकल अछि।
 (आलेख - प्रभाकर मिश्रा 'ढुन्नी' - फोटो : साभार)
By About Mithila Mithila Dharohar - शनिवार, दिसंबर 29, 2018 कोई टिप्पणी नहींः
मिथिला धरोहर, सीतामढ़ी : मुख्यालय डुमरा सँ १५ किमी के दूरी पर कुम्हरा विशनपुर पंचायत के हरिहरपुर गाम मे छथि हरिहरनाथ महादेव मंदिर ( Hrihrnath Mahadev Temple, Hariharpur, Sitamarhi )। एतय स्थापित महादेव अपने आप मे अलग छथि। कारण जे एतय शिव लिंग नय अछि, बल्कि पत्थर के मूर्ति अछि जाहिमे शिव के संग पार्वती सेहो छथिन।
 हरिहरपुर के महादेव अपन अहि स्वरूप के चलैत विख्यात छथि। कहल जाइत अछि जे हिनकर महिमा अपरंपार छनि, जे किओ भी कोबला मांगैत अछि भोले नाथ पूरा करैत छथि। यैह कारण अछि जे इ स्थान श्रद्धालु लेल आस्था आ भक्ति के केंद्र अछि।
 मंदिर के इतिहास : हरिहरपुर महादेव मंदिर मे स्थापित मूर्ति के इतिहास बहुते पुरान अछि। बुजुर्ग के कहब अनुसार इ इलाका राजा जनक के मिथिला राज्यक अधीन छल। त्रेता युग मे अकाल'क दौरान पोखरक खोदाई मे एतय अति प्राचीन श्याम रंगक पत्थर के तीन फीट उंच मूर्ति भेटल छल। जाहिमे शिव - पार्वती एक संगे छलथि। ओहि दौरान मूर्ति के ऋषि गन पीपड़क वृक्षक लग राइख देलनि। अहि बीच मानिक चौक के ३२ कहारा द्वारा मूर्ति के चोरी कऽ लेल गेल। किछे दिन उपरांत मानिक चौक मे हैजा पसैर गेल। संत के स्वप्न मे बस्ती के नष्ट हेबाक बात कहल गेल, ओतय मूर्ति के ओहि स्थान पर रखबाक निर्देश भेटल। एकर उपरांत मूर्ति वापिस क देल गेल। तहने सँ अहि मूर्ति के पूजा अर्चना भऽ रहल छनि। वर्ष १९९७ मे ग्रामीण द्वारा मंदिर के निर्माण कऽ मूर्ति के स्थापना कैल गेल।
 By About Mithila Mithila Dharohar - रविवार, दिसंबर 23, 2018 कोई टिप्पणी नहींः
माघी पूर्णिमा - 19 फरवरी,
सौराठ सभा आरम्भ - 21 जून,
By About Mithila Mithila Dharohar - सोमवार, दिसंबर 10, 2018 2 टिप्पणियांः
एती-एतीराति पिा कतऽ सऽ आयल छी?
 By About Mithila Mithila Dharohar - शनिवार, नवंबर 24, 2018 कोई टिप्पणी नहींः
By About Mithila Mithila Dharohar - शनिवार, नवंबर 10, 2018 कोई टिप्पणी नहींः
प्रेम आदि काल सँ शाश्वत आ अनश्वर रहल अछि। प्रेमक बिनु आदर्श समाजक कल्पना नहिं कएल जा सकैत अछि। प्रेम एकटा सुखद अनुभूति थीक। सैद्धांतिक रूप सँ त' हमरा लोकनि ई सभटा मानि लै छी। प्रेमक आन सब स्वरूप हमरा लोकनि स्वीकारि लै छी। जखने प्रेमी प्रेमिकाक प्रेम सोझाँ आयल त' हम सभ नहिंं जानि किएक खलनायक बनि जाइ छी? प्रेम विवाहक चर्चा होइते मूँह टेढ़ होमय लगैत अछि। ई प्रेम विवाह यदि अन्तर्जातीय वा अन्तर्सामुदायिक भेल तखन त' समाज मे अगराही लागब निश्चिते मानू। एहन मे औनर किलिंग तक भ' जाइत अछि। एहन संकटक स्थिति मे रूपक शरर जीक "प्रेमक बसात" सिहकेबाक प्रयास सर्वथा प्रशंसनीय छनि। हम हुनक समस्त टीम केँ सैल्यूट करै छी।
 दमगर कथा वस्तु, सरल संवाद, वास्तविक आ मजगूत अभिनय, सधल कलाकार, अत्याधुनिक तकनीकि,हृदयस्पर्शी गीत,कर्णप्रिय संगीत, नव आ सफल प्रयोगक अतिरिक्त श्रम आ साधनायुक्त निर्देशन सँ बनल ई फिल्म मैथिली फिल्मक लेल टर्निंग प्वाइंट साबित भ' सकैत अछि। अपन धमकक आभास करेबाक संगहि दर्शकक मोन पर छाप छोड़ैत अछि। एहि सभ सँ अतिरिक्त फिल्मक अन्तर्गत अन्तर्सामुदायिक प्रेम कथा आ ओहि प्रेमक परिणति, हिन्दू लड़काक विवाह मुस्लिम लड़की सँ होइत देखाओ गेल अछि। नायक आ नायिका केँ अपन प्रेमक आदर्श स्थापित करबाक क्रम मे जे संकटक सामना करय पड़लै, सैह सब एहि मे दर्शाओल गेल अछि।
 ई फिल्म प्रेम आ भाइचाराक संदेश दैत अछि। एकरा संगहि कतेको कुरीति पर चोट सेहो करैत अछि। विदेशक धरती पर रिलीज पहिल मैथिली फिल्म बनबाक सौभाग्य एकरा भेटल छै। ई सिनेमा समाज मे प्रेमपूर्ण वातावरण बनेबाक संग आदर्श समाज बनेबा मे सफल बुझि पड़ैत अछि।
 एकटा नीक आ सफल फिल्मक जतेक मशाला होइत छैक करीब करीब सभटा मशाला एहि मे समाविष्ट करबाक सफल प्रयास भेल अछि। गैर मैथिल सँ मैथिली मे काज करयबा सन चुनौतीपूर्ण काजक लेल एक बेर फेर पूरा टीमक प्रशंसा करहि पड़त। मैथिली मे पहिल सूफी गीत सुनबा मे सेहो आनंद आबि गेल। सिनेमाक सर्वाधिक सबल पक्ष अछि एकर गीत संगीत, जे फुल इन्टरटेनमेंट करैत अछि।
 ओना एखन दुर्बल पक्ष पर गप करबाक बेर नहिंं छै किन्तु ईहो करब आवश्यक एहि लेल जे आगू और बेसी गुणवत्तापूर्ण सिनेमा बनबाक मार्ग प्रशस्त भ' सकय।
 पहिल बात जे अपन भाषाक फिल्म मे आन भाषाक प्रयोग किछु बेसी बुझि पड़ल। दृश्यक मांगक अनुरूप ओकरा कम सँ कम कएल जा सकै छल। दोसर बात जे किछु पुरान आ नीक मैथिली भाषी कलाकार ईमोशनल दृश्य केँ और मार्मिक बना सकै छलथिन।
 एखन एतबे, शेष स्वयं देखि क' बुझि जेबै। कुल मिला क' नजदीकी सिनेमाघर मे जा' प्रेमक बसात लगेबा मे कोनो हर्ज नहिंं छै। माँ मैथिलीक लाज रखबाक लेल ई सिनेमा जरूर देखियौ से आग्रह।
 विद्यापति पर्व समीप अछि। मैथिलीक लेल बड काज होयत, ओही क्रम मे प्रेमक बसातकेँ सभ क्यो बबंडर मे बदलि दियौ ताकि निर्माता लोकनि मैथिली फिल्मक धर्रोहि लगेबाक नियार करथि आ सभ सिनेमाघरक आगू हाउस फुल वला बोर्ड लागि जाइ।
 By About Mithila Mithila Dharohar - रविवार, नवंबर 04, 2018 कोई टिप्पणी नहींः
मिथिलाधरोहर : मुंगेर जिला मुख्यालय सँ ७ कि०मी० पूब एकटा गर्मजल'क कुंड अछि। एकरा लोग प्राचीनकाल सँ भगवती सीता केर अग्निपरीक्षा स्थल मानैत अछि। लोक आस्थाक अहि पवित्र स्थलक संबंध मे जनश्रुति अछि जे सीता माता एतय अग्निपरीक्षा देने छलथि।
 सीता माता मुंगेर ऐल छलथि इ अहियो सँ पुष्ट होइत अछि जे मुंगेर मे गंगा केर बीच एकटा टीला पर सीताचरण मंदिर अछि मान्यता छैक जे एतय सीता माता सूर्योपासना केने छलथि। सीताकुंड रामतीर्थ के रूप मे जानल जाइत अछि। अहिक उल्लेख आनंद रामायण मे भेटय अछि। मुंगेर गजेटियर मे सेहो सीताकुंड के चर्चा सीता केर अग्निपरीक्षा स्थलक रूप मे कैल गेल अछि। सीताकुंड'क समीपे राम, लक्ष्मण, भरत, शत्रुघ्न कुंड अछि। अहि चारू कुंडक जल शीतल अछि जखनकि सीताकुंड के जल गर्म अछि। इ माता सीता केर शक्तिक प्रभाव छनि या किछ और लोगक लेल आइयो रहस्यक विषय बनल छैक। कुंडक पासे पंचमुखी हनुमान मंदिर आ सत्यानंद सरस्वती पुष्प वाटिका सेहो अछि।
 सीताकुंड वैज्ञानि और विदेशी पर्यटक के सेहो ध्यान आकृष्ट केलक अछि। कुंडक लंबाई और चौड़ाई १० फीट अछि। कुंड १२ फीट गहिर अछि। गर्मजलक झरना एकटा पथरीला सतह सँ निकैल कऽ पूब के दिशा मे प्रवाहित होइत अछि। अंगे्रज पर्यटक टाइफेन्थलर १७६५ ई. मे अहि ठामक जल के परीक्षण क कहने छलथि जे सीताकुंड के जल आठ महीना धैर शुद्ध रहैत अछि। ग्रीष्म ऋतु मे जल'क तापमान कम भ जाइत अछि। भूगर्भशास्त्री बूचनन १८११ ई. मे सीताकुंड आयल छलथि ओ सात अप्रैल के सूर्योदय के उपरांत खुलल हवा मे तापमान ६० फारेनहार्ट आ जल'क बुलबुला बला स्थान पर १३० फारेनहार्ट तापमान पेलनी।
 अहि स्थान जाड़क मौसम मे अपेक्षाकृत लोगक आवाजाही ज्यादा देखैत अछि। माघक महीना मे तऽ पूरा एक मास के मेला लागैत अछि। लकड़ी के समानक लेल सीताकुंड मेला बहुते प्रसिद्ध अछि। माघी पूर्णिमाक मेला सँ सीताकुंड के की संबंध अछि एकर कुनो प्रामाणिक दस्तावेज उपलब्ध नै अछि। सीताकुंड के धार्मिक पर्यटक स्थलक रूप मे विकसित करबाक अपार संभावना अछि।
 By About Mithila Mithila Dharohar - सोमवार, अक्तूबर 29, 2018 कोई टिप्पणी नहींः
By About Mithila Mithila Dharohar - गुरुवार, अक्तूबर 25, 2018 कोई टिप्पणी नहींः
मिथिलाक मधुबनी जिलाक जयनगर मे भारत-नेपाल सीमा सँ महज तीन किमी के दूरी पर माँ दुर्ग के इ भव्य, सुंदर मंदिर स्थापित अछि। मंदिर के ऊंचाई 118 फिट अछि। बिहार मे सबसँ ऊंच दुर्गा मंदिर के नाम सँ इ मंदिर जानल जाइत अछि। शक्तिपीठ सँ विख्यात माँ दुर्गे केर इ मंदिर श्रद्धालु लेल आस्थाक केंद्र अछि। जयनगर शहर सँ सटल बस्ती गांव स्थित पौराणिक आ ऐतिहासिक दुर्गा मंदिर के मनमोहक दृश्य, श्रद्धालु के अपना दिस आकर्षित करैत रहल अछि।
 नवरात्र मे सांझ मे होय बला महाआरती श्रद्धालु के लेल आकर्षक के केंद्र बनल अछि। दूर दराज सँ श्रद्धालु एतय आबि के महाआरती मे शामिल होइत छथि। ओना त अहि मंदिर मे प्रतिदिन भोर - सांझ विधि-विधानक साथ पूजा-अर्चना आ आरती कैल जाइत अछि, मुदा नवरात्र के महाआरती श्रद्धालु लेल विशेष होइत अछि। सबक मनोकामना पूर्ण करय वाली माँ दुर्गे के मंदिर मे बारह मास शादी ब्याह, मुंडन, उपनायन आ धार्मिक अनुष्ठान होइत रहैत अछि। साल मे दु बेरा आसिन आ चैती दुर्गा पूजा कैल जाइत छनि।
 3 जून 2004 के पूज्य पाद्य गोबर्धन पीठाधीश्वर स्वामी निश्चलानन्द सरस्वती महाराज मंदिर के गर्व गृह मे माँ दुर्गा, माँ सरस्वती, माँ काली, माँ लक्ष्मी, गणेश सहित अन्य देवी - देवता केर प्रतिमा के प्राण प्रतिष्ठा वैदिक मंत्रोचारण के संग विधि विधानक साथ केने छलथि।
 By About Mithila Mithila Dharohar - गुरुवार, अक्तूबर 18, 2018 कोई टिप्पणी नहींः